Abia osariik - Vikipeedia, vaba entsüklopeedia

# Abia osariik

###

Abia osariik
inglise Abia State

siia lipu pilt
lipp
siia vapi pilt
vapp

Pindala: 6320 km² või 5834 km²
Rahvaarv: 4 222 500 (2005)
Pealinn: Umuahia

Abia osariik on Nigeeria osariik. Ta piirneb lõunast ja kagust Anambra, Enugu ja Ebonyi osariigiga, idast ja edelast Cross Riversi ja Akwa Ibomi osariigiga ning lõunast Riversi osariigiga.

Osariik moodustati 1991. aastal Imo osariigist tüki äralõikamise teel.

## [redigeeri] Loodus

Osariik on põhiliselt vihmametsade vööndis.

Osariigi lõunaosa on Nigeeria jõekaldapiirkonnas. Reljeef on madal. Aasta keskmine sademete hulk on kõrge: 2400 mm. Sadu on eriti tugev aprillist oktoobrini.

Osariigi ülejäänud osa asetseb mõõduka kõrgusega tasandikul.

Osariigi tähtsamad jõed on Imo jõgi ja Aba jõgi, mis voolavad Nigeri jõe delta kaudu Atlandi ookeani. On veel Igwu jõgi ja Azumini jõgi.

## [redigeeri] Haldus

Osariigi valitsust juhib valitav kuberner (praegu Orji Uzor Kalu) ning valitav organ State House Assembly.

Osariigis on 17 halduspiirkonda (local government areas). Igal halduspiirkonnal on valitav esimees ja valitav nõukogu.

Osariigi pealinn on Umuahia. Suuremad linnad on Aba (Nigeeria kaguosa suur ärikeskus), Umuahia, Arochukwu, Abiriba, Nbawsi, Ohafia, Omoba, Ovim, Akwete, Obehie, Mgboko, Isuochi ja Osisioma.

## [redigeeri] Rahvastik

Elanike enamuse moodustavad ibod.

Ibod räägivad ibo keelt. Ametlik keel on inglise keel.

Peamine usund on kristlus.

## [redigeeri] Majandus

Majanduse alus on põllumajandus. Jõgede ääres püütakse kala. Aba on tööstuslinn, kus muuhulgas valmistatakse klaasi Azumini jõe äärest saadud liivast.

## [redigeeri] Välislink

- Nigeeria osariikide kaart

Nigeeria osariigid ja pealinna ala
Abia - Abuja - Adamawa - Akwa Ibom - Anambra - Bauchi - Bayelsa - Benue - Borno - Cross Rivers - Delta - Ebonyi - Edo - Ekiti - Enugu - Gombe - Imo - Jigawa - Kaduna - Kano - Katsina - Kebbi - Kogi - Kwara - Lagos - Nassarawa - Niger - Ogun - Ondo - Osun - Oyo - Plateau - Rivers - Sokoto - Zamfara - Taraba - Yobe
{{{päis2}}}
{{{üksused2}}}

Välja otsitud andmebaasist "http://et.wikipedia.org../../../a/b/i/Abia_osariik.html"

Kategooriad: Nigeeria

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Français
- 한국어
- Nederlands
- 日本語
- Polski
- Svenska